Abu Rayhon Beruniy nomidagi Toshkent Davlat Texnika Universiteti xodimlari tomonidan mashinalar detallarining turli hajmiy modellarini sifatni nazorat qilgan holda lazer yordamida qizdirib yuqori aniqlikdagi o‘lchamlarda biriktirish uchun qurilma yaratildi. Qurilma tarkibiga bazaviy yuzaga ega bo‘lgan stanina, buyumni qavatma-qavat shakllantirish uchun taglik, lazer nurini buyum shakllantiriladigan texnik zonada fokuslash imkonini beradigan qilib, stanina tepasida joylashtirilgan lazer uzeli, lazer uzelining harakatini boshqarish bloki kiradi. Kukunsimon materialni uzatish va zichlash vositasi tubi yo‘q bunker ko‘rinishida bajarilgan hamda staninaning bazaviy yuzasida gorizontal qaytma-ilgarilama harakatlanish va buyumning funksional qatlamini shakllantirish imkoniyati bilan o‘rnatilgan. Ilhom Xusainov, Timurbek Usmanov, Vyacheslav Kim, Valeriy Kimlarga ushbu foydali model uchun tegishli patent topshirildi.